CELEX: 32019R1333
Language: sk
Date: 2019-06-25 00:00:00
Title: Nariadenie Rady (EÚ) 2019/1333 z 25. júna 2019 o rozdelení rybolovných možností v rámci Protokolu vykonávaní Dohody o partnerstve v odvetví udržateľného rybárstva medzi Európskou úniou a Gambijskou republikou

8.8.2019   
               
               
                  SK
               
               
                  Úradný vestník Európskej únie
               
               
                  L 208/42
               
            
         NARIADENIE RADY (EÚ) 2019/1333
         z 25. júna 2019
         o rozdelení rybolovných možností v rámci Protokolu vykonávaní Dohody o partnerstve v odvetví udržateľného rybárstva medzi Európskou úniou a Gambijskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     V súlade s rozhodnutím Rady (EÚ) 2019/1332 (1) sa 31. júla 2019 podpísala Dohoda o partnerstve v odvetví udržateľného rybárstva medzi Európskou úniou a Gambijskou republikou (ďalej len „dohoda o partnerstve“) a Protokol o vykonávaní Dohody o partnerstve v odvetví udržateľného rybárstva medzi Európskou úniou a Gambijskou republikou (ďalej len „protokol“).
                  
               
                     (2)
                  
                  
                     Dohodou o partnerstve sa zrušuje Dohoda medzi Európskym hospodárskym spoločenstvom a vládou Gambijskej republiky o rybolove pri pobreží Gambie (2), ktorá nadobudla platnosť 2. júna 1987.
                  
               
                     (3)
                  
                  
                     Protokol sa vzťahuje na obdobie šiestich rokov odo dňa jeho uplatňovania.
                  
               
                     (4)
                  
                  
                     Rybolovné možnosti stanovené v protokole by sa mali rozdeliť medzi členské štáty na celé obdobie uplatňovania protokolu.
                  
               
                     (5)
                  
                  
                     Protokol sa bude predbežne vykonávať od dátumu jeho podpisu v záujme urýchleného začiatku rybolovných činností plavidiel Únie. Toto nariadenie by sa preto malo uplatňovať od rovnakého dátumu,
                  
               PRIJALA TOTO NARIADENIE:
         
            Článok 1
            Rybolovné možnosti stanovené podľa Protokolu o vykonávaní Dohody o partnerstve v odvetví rybárstva medzi Európskou úniou a Gambijskou republikou sa rozdeľujú medzi členské štáty takto:
            
                        a)
                     
                     
                        plavidlá na lov tuniakov vakovou sieťou:
                        
                                    Španielsko
                                 
                                 
                                    16 plavidiel
                                 
                              
                                    Francúzsko
                                 
                                 
                                    12 plavidiel
                                 
                              
                  
                        b)
                     
                     
                        lode s návnadou:
                        
                                    Španielsko
                                 
                                 
                                    8 plavidiel
                                 
                              
                                    Francúzsko
                                 
                                 
                                    2 plavidlá
                                 
                              
                  
                        c)
                     
                     
                        plavidlá s vlečnými sieťami na hlbokomorský lov pri dne:
                        
                                    Členský štát
                                 
                                 
                                    Maximálny počet plavidiel s vlečnými sieťami na hlbokomorský lov pri dne aktívnych v akomkoľvek okamihu
                                 
                                 
                                    Počet štvrťročných oprávnení na rybolov ročne (3)
                                    
                                 
                                 
                                    Tony cieľového druhu podľa vymedzenia v dodatku 2b k prílohe k protokolu
                                 
                              
                                    Španielsko
                                 
                                 
                                    3
                                 
                                 
                                    10
                                 
                                 
                                    625
                                 
                              
                                    Grécko
                                 
                                 
                                    2 (v rozličných štvrťrokoch)
                                 
                                 
                                    125
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 31. júla 2019.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 25. júna 2019
            
               
                  Za Radu
               
               
                  predseda
               
               A. ANTON
            
         
         
            (1)  Rozhodnutie Rady (EÚ) 2019/1332 z 25. júna 2019 o podpise v mene Únie a predbežnom vykonávaní Dohody o partnerstve v odvetví udržateľného rybárstva medzi Európskou úniou a Gambijskou republikou a jej vykonávacieho protokolu (Pozri stranu 1 tohto úradného vestníka).
         
            (2)  Ú. v. ES L 146, 6.6.1987, s. 3.
         
            (3)  Dotknutý členský štát spolupracuje s Komisiou s cieľom koordinovať využívanie štvrťročných oprávnení na rybolov.